మల్లెడి రవికుమార్

మల్లెడి రవికుమార్ తెలుగు నాటకరంగ, సినిమా నటుడు. అనేక నాటకాల్లో, సినిమాల్లో నటించిన రవికుమార్, 2023లో వచ్చిన సైతాన్ వెబ్‌సీరీస్ లోని సాంబన్న పాత్రతో గుర్తింపు పొందాడు.

 జననం, విద్య 
రవికుమార్ 1980, అక్టోబరు 5న నరసింహారావు -  లక్ష్మి దంపతులకు ఆంధ్రప్రదేశ్ రాష్ట్రం, ఎన్టీఆర్ జిల్లా, విజయవాడలోని కొత్తపేటలో జన్మించాడు. విజయవాడలోని రాజా హైస్కూలులో విద్యను, ఎస్ఏఎస్ కళాశాలలో ఇంటర్మీడియట్, డిగ్రీలను, ఎస్ఆర్ఆర్ కళాశాలలో ఎం.కాంను చదివాడు. ఆ తరువాత పడాల రామిరెడ్డి కళాశాలలో ఎల్.ఎల్.బి. పూర్తిచేసి వి.జి. శివకుమార్, పల్లెం చిట్టిబాబు వంటి న్యాయవాదుల దగ్గర మెళకువలు నేర్చుకొని  2012 నుండి అడ్వకేట్ గా ప్రాక్టీస్ చేస్తున్నాడు.

 నాటకరంగం 
తన తండ్రి నరసింహారావు, మామ లంకాడ గోవిందరాజు ప్రోత్సాహంతో రవికుమార్, నటనారంగంలోకి అడుగుపెట్టాడు. ఇంటర్మీడియట్ చదుతున్నప్పుడు నాటకరంగ దర్శకులు పుప్పాల శ్రీనివాస్, పిళ్ళా నటరాజ్, ఎం.ఎస్. చౌదరిల దగ్గర నటనలో శిక్షణ పొందాడు. నాగార్జున విశ్వవిద్యాలయంలో జరిగిన అంతర్ కళాశాలల యువజనోత్సవాలలోని నాటక పోటీలో పాల్గొని తన నట జీవితాన్ని ప్రారంభించిన రవికుమార్, తరువాత అనేక నాటకాలలో నటించాడు.

2008లో జరిగిన నంది నాటకోత్సవాలలో ఎం.ఎస్. చౌదరి దర్శకత్వంలో గిలి గిలి గిలి దుంతనక్క నాటకంలో నటించి రాష్ట్ర ఉత్తమ హాస్యనటుడిగా నంది అవార్డు అందుకున్నాడు.2008 నంది నాటకోత్సవ బహుమతులు, నాటక విజ్ఞాన సర్వస్వం, తెలుగు విశ్వవిద్యాలయం కొమర్రాజు వెంకట లక్ష్మణరావు విజ్ఞాన సర్వస్వం కేంద్ర ప్రచురణ, హైదరాబాదు, 2008, పుట.711. 2009లో పరుచూరి రఘుబాబు పరిషత్తులో ఉత్తమ నటన, ఉత్తమ విలన్ విభాగాల్లో బహుమతులతోపాటు అనేక పరిషత్తు, నాటక పోటీలలో ఉత్తమ విలన్ అవార్డులతోపాటు ఉత్తమ సహాయనటుడి అవార్డులు గెలుపొందాడు.

 నటించినవి 

 రుద్రవీణ
 హెచ్చరిక
 గిలి గిలి గిలి దుంతనక్క (నాటకం)
 రాజు-పేద
 నచ్చావోయ్ నారాయణ
 పిపీలికం
 సంభవామి పదేపదే
 జజ్జనకరి జనారె (నాటకం)
 ఈ కథలు మార్చి చెప్పండి
 గుండమ్మగారి లేడీస్ హాస్టల్
 5గురిలో ఆరవవాడు (నాటకం)
 ఒహోం ఒహోం భీం
 ఆ వెచ్చని సముద్ర గర్భం

 సినిమారంగం 
2009లో వచ్చిన జంక్షన్ సినిమాతో సినిమారంగంలోకి ప్రవేశించాడు. తరువాత పలు సినిమాలలో నటించాడు. 2023లో సైతాన్ అనే వెబ్‌సీరీస్ లో సాంబన్న పాత్రలో నటించి తన నటనకు ప్రశంసలు పొందాడు.

 జంక్షన్ (2009)
 మిస్టర్ రాస్కెల్
 రంగు (2018)
  చట్టం
 కొండా (2022)
 న భయం న లజ్జ
 ఉనికి (2022)
 విరూపాక్ష (2023)
 ధహనన్ (వెబ్‌సీరీస్)
 సైతాన్ (వెబ్‌సీరీస్) (2023)

 మూలాలు 

 బయటి లింకులు 
 ఫేస్బుక్ లో రవికుమార్
 ఇన్స్టాగ్రాంలో రవికుమార్

వర్గం:1980 జననాలు
వర్గం:విజయవాడ వ్యక్తులు
వర్గం:తెలుగు రంగస్థల నటులు
వర్గం:తెలుగు సినిమా నటులు
వర్గం:ఆంధ్రప్రదేశ్ న్యాయవాదులు